पाएं अपने शहर की ताज़ा ख़बरें और फ्री ई-पेपरडाउनलोड करें
राजस्व मंत्री हरीश चौधरी व बाड़मेर विधायक मेवाराम जैन कोविड से उत्पन्न विकट हालातों में लगातार जिला प्रशासन एवं हॉस्पिटल प्रशासन के साथ खड़े रहकर मरीजों को राहत देने का कार्य कर रहे हैं। जिले में वैक्सीनेशन के लिए राजस्व मंत्री चौधरी, बाड़मेर विधायक मेवाराम जैन व गुड़ामालानी विधायक हेमाराम चौधरी ने तीन-तीन करोड़ रुपए विधायक कोष से देने की घोषणा की।
इधर, सलम्बजर एशिया प्राइवेट कंपनी द्वारा 20 मल्टीपैरा मॉनिटर प्रशासन को उपलब्ध कराए, इसके साथ साथ भामाशाह मोतीलाल ओसवाल फाउंडेशन पादरू मुम्बई द्वारा हॉस्पिटल में ऑक्सीजन कॉन्सटेक्टर मशीन उपलब्ध कराई। शहर के जगदीश मालू, वकील गौतम बोथरा, जितेंद्र मेहता, मुकेश धारीवाल, विजय सिंघवी द्वारा 5000 मास्क भी उपलब्ध कराए।
राजस्व मंत्री व विधायक जैन ने दिए 6 करोड़ रुपए
राजस्व मंत्री हरीश चौधरी ने 18 से 45 साल के युवाओं को वैक्सीन लगाने के लिए उनके विधायक कोष से 3 करोड़ रुपए का फंड दिया है। हाल ही में मुख्यमंत्री अशोक गहलोत ने प्रदेश के सभी विधायकों से वैक्सीन के लिए विधायक कोष की राशि देने की अपील की थी।
इसी तरह बाड़मेर विधाायक मेवाराम जैन ने भी 3 करोड़ का बजट बाड़मेर जिले के युवाओं को लगने वाली वैक्सीन के लिए देने की अनुशंषा जिला परिषद सीईओ से की है।
मंत्री ने जिला अस्पताल को ई-रिक्शा भेंट किया
बाड़मेर, मेडिकल कॉलेज के जिला अस्पताल में बढ़ रहे कोरोना के केस और ऑक्सीजन सहित अन्य संसाधनों को लाने और ले जाने के लिए ई-रिक्शा की आवश्यकता को लेकर प्रिंसिपल आरके आसेरी ने राजस्व मंत्री हरीश चौधरी के सामने गुहार लगाई थी। इस पर राजस्व मंत्री ने तत्काल ही अपने निजी स्तर पर एक ई-रिक्शा खरीद जिला अस्पताल को उपलब्ध करवाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva awa_Deva hin_Deva hin_Deva awa_Deva hin_Deva zho_Hant eng_Latn